Tisztelt Pedagógus és Múzeumpedagógus Kolléga!

	Az Oktatási és Kulturális Minisztérium és a Petőfi Irodalmi Múzeum tisztelettel meghívja Önt a Múzeumok Mindenkinek Program keretében 2006. október 4-én megrendezésre kerülő Múzeumpedagógiai Évnyitóra és a kapcsolódó szakmai rendezvényre.

A program helyszíne a Petőfi Irodalmi Múzeum (Budapest, 1053 Károlyi Mihály u. 16.)

Az ünnepélyes évnyitó és a szakmai program tervezetét felhívásunkhoz csatoljuk. A Múzeumpedagógiai Évnyitót kísérő kiállításbörzén a résztvevő iskolák és múzeumok lehetőséget kapnak, hogy a múzeumpedagógiai kínálatukat, programjaikat digitális formában (számítógépen és kivetítőn) bemutassák. Megjelenési szándékuk esetén kérjük, hogy szeptember 20-ig anyagukat CD-n küldjék el a múzeumba. A konferencia helyszínén könyvkiadókat, kézműveseket, iparművészeket mutatunk be vásárlási lehetőséggel. Számítógépen a témákhoz kapcsolódó multimédiás termékeket, vállalkozásokat, kiadványokat, szervezeteket stb. ismertetünk meg az érdeklődőkkel.

	A szakmai konferencia részvételi díja személyenként 2000.-Ft., amely összeget átutalással, (MÁK 10032000-01426627-00000000), illetve a helyszínen lehet befizetni. Az összeg tartalmazza az ajándékcsomag, az ebéd és a kávészünetben felszolgált frissítők díját. Kérjük, hogy a jelentkezési lapot szíveskedjen szeptember 27-ig elfaxolni a múzeumba a 06-1-317-1722-es számra. További információkkal, illetve az expo-ra való jelentkezéshez szükséges tudnivalókkal munkatársaink készséggel állnak rendelkezésükre: Dr. Matuz Edit (szakmai kapcsolattartó): 317-3611/151, fax: 317-1722, matuze@pim.hu és Kákonyi Magdolna (jelentkezések és egyéb gyakorlati információk): 317-3611/150, fax: 317-1722, kakonyim@pim.hu. Felhívjuk figyelmüket, hogy a jelentkezési lap visszaküldése a regisztráció, azaz a rendezvényen történő részvétel feltétele. 

	Kérjük, amennyiben van rá lehetősége, felhívásunkat és a programtervezetet továbbítsa minden Önökkel kapcsolatban álló, érdeklődő pedagógus, illetve múzeumpedagógus kollégának, hogy minél több partnerük tájékozódhasson az országos múzeumpedagógiai eseményről. Ha a múzeumukat, illetve iskolájuk ezirányú tevékenységét bemutató anyagokat, programajánlatokat 2006. szeptember 27-ig eljuttatják a Petőfi Irodalmi Múzeum címére (Budapest, 1053 Károlyi Mihály u. 16.), akkor azokat a szervezők beleteszik a résztvevőknek kiosztandó, múzeumpedagógiai kiadványokat tartalmazó csomagokba. 
	Segítségét előre is köszönjük, és reméljük, hogy Önt is rendezvényünk látogatói között üdvözölhetjük.

Budapest, 2006. szeptember 5.
Tisztelettel:

Dr. Vígh Annamária, főosztályvezető, OKM, Múzeumi Főosztály sk.
E.Csorba Csilla, igazgató, Petőfi Irodalmi Múzeum sk. 
-----------------------------------------------------------------------------------------------------
Amennyiben részt kíván venni a Múzeumpedagógiai Évnyitón, kérjük, hogy az alábbi kitöltött űrlapot részünkre 2006. szeptember 25-ig faxon (06-1- 317-1722) szíveskedjen visszaküldeni. Ez a regisztráció feltétele.

Név:…………………………………...................................................................................................

Munkahely neve:……………………....................................................................................................

Elérhetőségi cím:……………………....................................................................................................
     
Telefon:……………………………..	Fax:…………………………………

E-mail:……………………………….............

Jelentkezem a Múzeumpedagógiai Évnyitóra és vállalom, hogy a részvételi díjat befizetem.

Dátum:……………………………..		Aláírás:………………………………